ai4bharat/Pralekha huggingface dataset:
جل شکتی وزارت
دیہی گھروں میں نل سے پانی کی سپلائی
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک سوال کے تحریری جواب میں درج ذیل معلومات فراہم کیں:
حکومت ہند ،ریاستوں کے ساتھ مل کر اگست 2019سے جل جیون مشن  - ہرگھر جل کو نافذ کررہی ہے ، جس کے تحت 2024 تک دیہات کے ہر گھر میں نل سے پانی کی سپلائی کا ہدف طے کیا گیا ہے۔جس وقت جل جیون مشن کا اعلان کیا گیا تھا اس وقت 3.23 کروڑ گھروں میں نل سے پانی کا کنکشن موجود تھا۔ گزشتہ 36 مہینوں میں 6.70 کروڑ دیہی گھروں کو نل سے پانی کا کنکشن فراہم کیا گیا ہے۔ اس طرح دیکھا جائے تو آج کی تاریخ تک ملک کے 19.11 کروڑ دیہی گھروں میں سے 9.94 کروڑ  گھروں میں نل سے پانی کی سپلائی ہورہی ہے۔
اسی طرح ریاست کرناٹک میں اس مشن کے اعلان کے وقت 24.51 لاکھ دیہی گھروں میں نل سے پانی کا کنکشن تھا۔ اس کے بعد 3 اگست 2022 تک 29.20 لاکھ دیہی گھروں کو نل سے پانی کا کنکشن فراہم کیا گیا ہے۔ آج کی تاریخ تک ریاست کے کُل 101.18 لاکھ دیہی گھروںمیں سے 53.71 لاکھ  گھروںمیں نل سے پانی کی سپلائی کی جارہی ہے۔
جل جیون مشن کی آپریشنل گائیڈ لائنز کے مطابق پی ایچ ای ڈی / آر ڈبلیو ایس ڈپارٹمنٹ ٹیسٹ کرتا ہے اور مقدار اور معیار دونوں کے نقطہ نظر سے آبی ذریعہ کی تصدیق کرتا ہے، ڈیزائن کا تخمینہ تیار کرتا ہے ، اس کام کو انجام دینے والی ایجنسی کی شناخت کرنے کے لئے گرام پنچایت اور / یا اس کی ذیلی کمیٹی یعنی وی ڈبلیو ایس سی  / پانی سمیتی / یوزر گروپ وغیرہ کی مدد کرتا ہے، انجام دئے گئے کام کے معیار کی نگرانی کرتا ہے ، اور تیسرے فریق کی جانچ ایجنسی  کے ذریعہ اس کام کی جانچ کرتا ہے ۔ان التزامات کے تحت ریاستوں نے جے جے ایم کے کام کے معیار کی جانچ کرنے کے لئے ٹی پی آئی کا پینل تیار کیا ہے۔
اس کے علاوہ نیشنل جے جے ایم کی ٹیمیں ان اسکیموں کے مناسب طریقے سے نفاذ کا جائزہ لینے کے لئے ریاستوں / مرکز کے زیر انتظام علاقوں کا دورہ کرتی ہے۔ نیشنل جے جے ایم کی ٹیم کے ان دوروں کے بعد ریاستوں / مرکز کے زیر انتظام علاقوں کو رپورٹ جمع کرادی جاتی ہے تاکہ وہ اس کے مطابق صحیح کارروائی کرسکیں ۔
ا س کے علاوہ لمبی دوری سے بڑی مقدار میں پانی لے جانے کی منصوبہ بندی کرنے کے لئے جے جے ایم نے آپریشنل گائیڈ لائن تیار کی ہے اور خشک سالی اور پانی کی کمی والے علاقوں / کم بارش والے علاقوں یا زیر زمین پانی کی کمی والے علاقوں میں نل سے پانی کی سپلائی کو یقینی بنانے کے لئے علاقائی سطح پر پانی کی سپلائی کی اسکیمیں بنائی گئی ہیں۔ اس کے علاوہ بورویل ، بارش کے پانی کا ذخیرہ ، موجودہ آبی ذخائر وغیرہ میں پانی دوبارہ بھرنے کے انتظام بھی کئے گئے ہیں اور اس کے لئے منریگا جیسی اسکیموں سے مدد لی جارہی ہے۔
اس کے علاوہ جن گاؤوں میں پانی کی کمی ہے ، وہاں پر پانی کی سپلائی کے لئے نئی اسکیمیں بنانے کی خاطر ریاستوں کی حوصلہ افزائی کی جارہی ہے اور ان سے کہا جارہا ہے کہ وہ ایک نل سے تازہ پانی سپلائی کریں اوردوسرے نل سے استعمال شدہ پانی کو بیت الخلاء اور باغات وغیرہ تک پہنچائیں تاکہ بیش قیمتی پانی کی حفاظت کی جاسکے اور اسے برباد ہونے سے بچایا جاسکے ۔
وزارات ثقافت
وزارت ثقافت نے وشاکھاپٹنم میں 'آزادی کا امرت مہوتسو 'کے ایک حصے کے طور پر "ملن 2022" کے لیے ثقافتی پروگرام کا اہتمام کیا
اہم جھلکیاں:
- وزارت ثقافت کی جانب سے آئی جی این سی اے کے ذریعہ آزادی کا امرت مہوتسو کے ایک حصے کے طور پر مختلف ثقافتی پروگرام کا اہتمام کیا جا رہا ہے۔
- اس تقریب میں ہندوستانی بحریہ کی اکائیوں کے علاوہ 140 اعلیٰ سطحی غیر ملکی مندوبین اور 14 غیر ملکی جنگی جہاز اور ہوائی جہاز شرکت کر رہے ہیں۔
- میلان 2022 کے لیے 46 دوست ممالک کو مدعو کیا گیا ہے۔
- ویزاگ کی میئر گولاگنی ہری وینکٹ کماری نے آئی جی این سی اےکے زیر اہتمام ثقافتی پروگراموں کا افتتاح کیا
وزارت ثقافت 'ملن 2022' میں حصہ لے رہی ہے جس میں اندرا گاندھی قوم مرکز برائے آرٹس  26 فروری سے 28 فروری تک آزادی کا امرت مہوتسو کے زیراہتمام بحریہ کی مشرقی کمان اور حکومت آندھرا پردیش کے تعاون سے وشاکھاپٹنم کے رام کرشنا بیچ اور ملن گاؤں میں مختلف قافتی پروگراموں کا انعقاد کر رہا ہے۔
ملن ایک کثیر ملکی بحری مشق ہے، جو ہر 2 سال میں ایک بار منعقد کی جاتی ہے۔ ملن 22 کا تھیم – ہمدردی – ہم آہنگی – تعاون، اس مشق کے جذبے کی حقیقی عکاسی ہے۔ ملن 2022 کے لیے 46 دوست ممالک کو مدعو کیا گیا ہے۔
وزارت ثقافت کی جانب سے آئی جی این سی اے کے ذریعہ آزادی کا امرت مہوتسو کے ایک حصے کے طور پرمختلف ثقافتی پروگرام کا انعقاد کیا جا رہا ہے۔ ان میں حسب ذیل ثقافتی پروگرام شامل ہیں:
- 26 اور 27 فروری 2022 کو دوپہر 3.00 بجے سے شام 4.00 بجے تک آر کے بیچ بس اسٹاپ کے پیچھے، گاووالا کی دکان کے بغل میں این ٹی آر کے مجسمے کے پاس پتنگ بازی
- 26 سے 28 فروری 2022 تک  آر کے بیچ بس اسٹاپ کے پیچھے، گاووالا کی دکان کے بغل میں این ٹی آر کے مجسمہ کے پاس رنگولی بنانا
- 26 اور 27 فروری 2022 کو شام 18.40 بجے رام کرشنا بیچ اور سٹی پریڈ میں ثقافتی ٹیم شرکت کرے گی اور
- 26 سے 28 فروری 2022، شام 7:30 بجے بیچ روڈ اور ملن ولیج میں ثقافتی پروگرام ۔
اس تقریب میں خطبہ استقبالیہ پیش کرتے ہوئے، آئی جی این سی اے کی ڈائریکٹر ڈاکٹر پرینکا مشرا نے "آزادی کا امرت مہوتسو"  کے تصور اور تھیم اور ملن 2022 میں بحریہ کی اس خاص تقریب کی اہمیت کو واضح کیا۔
اس تقریب سے خطاب کرتے ہوئے،ویزاگ کی میئر گولاگنی ہری وینکٹ کماری نے آندھرا پردیش کے بھرپور ثقافتی ورثے کی شراکت اور اہمیت کے ساتھ ساتھ ہندوستان کے لوگوں کی لگن کے بارے میں بتایا جنہوں نے نہ صرف ہندوستان کو اس مقام تک پہنچانے میں اہم کردار ادا کیا ہے بلکہ اپنے اندر خود انحصار ہندوستان کے جذبے سے معمور بھارت 2.0 کو سرگرم کرنے کے وزیر اعظم مودی کے وژن کو عملی جامہ پہنانے کی قوت اور صلاحیت بھی رکھتے ہیں۔
اس پروگرام کی اہمیت اس لیے بھی اہم ہے کیونکہ اس میں ہندوستانی بحریہ کی اکائیوں کے علاوہ تقریباً 140 اعلیٰ سطحی غیر ملکی مندوبین اور 14 غیر ملکی جنگی جہاز نیز ہوائی جہاز شرکت کریں گے اور ان ممالک کے نمائندے تقریب کے مقام پر پتنگ بازی کے ساتھ رنگولی بھی دیکھیں گے۔ وشاکھاپٹنم اور ساری دنیا کے لوگ اے کے اے ایم کےتمام ثقافتی پروگراموں سےآن لائن بھی لطف اٹھا ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2052
(Visitor Counter : 125
کامرس اور صنعت کی وزارتہ
کابینہ نے صنعتی ترقی اسکیم، 2017 کے تحت ہماچل پردیش اور اتراکھنڈ کے لئے اضافی فنڈ کے تقاضے کو منظوری دی
اضافی مالی اخراجات کے طور پر 1164 کروڑ روپے منظور کئے گئے
عزت مآب وزیراعظم جناب نریندر مودی کی قیادت میں مرکزی کابینہ نے صنعتی ترقی اسکیم ، 2017 کے تحت ہماچل پردیش اور اتراکھنڈ کےلئے 1164.53 کروڑ روپے کو منظوری دے دی ہے۔
حکومت ہند نے ریاست ہماچل پردیش اور اتراکھنڈ کے لیے سال 2018 میں نوٹیفکیشن نمبر 2/2018 -ایس پی ایس مورخہ 23 اپریل 2018 کے ذریعے صنعتی ترقی اسکیم، 2017 کا اعلان کیا تھا۔ اس اسکیم کے تحت کل مالی خرچ 131.90 کروڑ روپے تھا۔ مختص کی گئی یہ رقم مالی سال 22-2021 کے دوران ختم ہو گئی۔ اس کے بعد، سال 2029-2028 تک متعینہ ذمہ داریوں کو پورا کرنے کے لیے اضافی فنڈ کا تقاضا 1164.53 کروڑ روپے ہے۔ اس اضافی مالی خرچ کے لیے کابینہ نے صنعتی ترقی اسکیم، 2017 کے تحت اپنی منظوری فراہم کر دی ہے۔
- کابینہ نے آج کی اپنی میٹنگ میں 29-2028 تک کے لیے اسکیم کی باقی ماندہ ذمہ داریوں کو پورا کرنے کے لیے اضافی فنڈ کے تقاضے کی خاطر ہماچل پردیش اور اتراکھنڈ کے لیے صنعتی ترقی اسکیم 2017 کی مرکزی شعبے کی اسکیم کے لیے وزارت کامرس و صنعت کے محکمہ برائے صنعت و اندرونی تجارت کے فروغ کی تجویز کو اپنی منظوری دے دی ہے۔ مذکورہ اسکیم کے تحت اضافی فنڈ کی منظوری کے مطابق، اسکیم کے تحت درج ذیل ترغیبوں کو فائدہ حاصل ہوگا۔
- رقوم تک رسائی کے لئے سینٹرل کیپیٹل انویسٹمنٹ انسینٹیو :
ریاست ہماچل پردیش اور اتراکھنڈ میں کہیں بھی واقع نئی اور موجودہ صنعتی اکائیوں کو مینوفیکچرنگ اور سروس سیکٹر میں توسیع کے لئے رقوم تک رسائی کے لئے سینٹرل کیپیٹل انویسٹمنٹ انسینٹیو  پلانٹ اور مشینری میں سرمایہ کاری کا 30 فیصد فراہم کیا جائے گا، جس کی اوپری حد 5 کروڑ روپے ہے۔
- سینٹرل کمپریہینسیو انشورنس انسینٹیو :
ریاست ہماچل پردیش اور اتراکھنڈ کی نئی اور موجودہ صنعتی اکائیاں ریاست میں کہیں بھی توسیع کے لئے کاروباری پیداوار / کام کاج شروع ہونے کی تاریخ سے اگلے پانچ سال تک کے لئے عمارت اور پلانٹ اور مشینری کے بیمہ پر بیمہ کے پریمیم کا 100 فیصد نکالنے کی اہل ہوں گی۔
- اخراجات:
ریاست ہماچل پردیش اور اتراکھنڈ کے لئے آئی ڈی ایس، 2017 کا مالی خرچ صرف 131.90 کروڑ روپے تھا، جسے 22-2021 کے دوران جاری کردیا گیا تھا۔ اس کے بعد، سال 2029-2028 تک متعینہ ذمہ داریوں کو پورا کرنے کے لیے اضافی فنڈ کا تقاضا 1164.53 کروڑ روپے ہے۔ اس اضافی مالی خرچ کے لیے کابینہ نے صنعتی ترقی اسکیم، 2017 کے تحت اپنی منظوری فراہم کر دی ہے۔
امید کی جاتی ہے کہ اس سے 774 رجسٹرڈ اکائیوں میں تقریباً 48607 لوگوں کے لئے براہ راست روزگار کے مواقع پیدا ہوں گے۔
۔۔۔۔۔۔۔۔۔۔۔
ش ح۔ق ت۔ن ا۔
U-9244
(Visitor Counter : 49
کیمیکلز اور فرٹیلائزر کی وزارت
پلاسٹک کی پروسیسنگ صنعت کو مستحکم کرنے کے لئے حکومت جدید ترین بنیادی ڈھانچے کے ساتھ پلاسٹک پارک قائم کر رہی ہے : گوڑا
نئی دلّی ،23 ستمبر / کیمیکل اور فرٹیلائزر کے مرکزی وزیر ڈی وی سدانند گوڑا نے کہا ہے کہ ملک میں پلاسٹک کی پروسیسنگ صنعت کی صلاحیت کو مستحکم کرنے اور اُن میں نئی جان ڈالنے کی خاطر حکومت کلسٹر کے فروغ کے طریقۂ کار کے ذریعے جدید ترین بنیادی ڈھانچے کے پلاسٹک پارک قائم کرنے کی اسکیم لے کر آئی ہے ۔
آج راجیہ سبھا میں ایک سوال کے تحریری جواب میں مرکزی وزیر نے مطلع کیا کہ اسکیم کے تحت حکومت پروجیکٹ کی آدھی لاگت ، جو 40 کروڑ فی پروجیکٹ سے زیادہ نہیں ہونی چاہیئے ، 50 فی صد کی فنڈنگ فراہم کرے گی ۔ پروجیکٹ کی باقی لاگت ریاستی حکومت کے ذریعے فنڈ سے کی جائے گی ۔
انہوں نے کہا کہ کیمیکل اور پیٹرو کیمیکل کے محکمے نے ملک میں 6 پلاسٹک پارک قائم کرنے کی منظوری دی ہے ، جن میں 6 پارک آسام ، مدھیہ پردیش ، اڈیشہ ، تمل ناڈو اور جھار کھنڈ میں قائم کئے جائیں گے ۔ پلاسٹک پارک کی تفصیل مندرجہ ذیل ہے :
1 ۔ مدھیہ پردیش : تاموت کا پلاسٹک پارک کا بنیادی ڈھانچہ تیار ہو چکا ہے اور ایک یونٹ کام کرنے لگا ہے ۔
2 ۔ مدھیہ پردیش : بلاؤ میں پلاسٹک پارک نفاذ کے مرحلے میں ہے اور بنیادی ڈھانچے کی تعمیر جاری ہے ۔
3 ۔ اڈیشہ : پارادیپ میں پلاسٹک پارک نفاذ کے مرحلے میں ہے اور بنیادی ڈھانچہ تقریباً مکمل ہو چکا ہے ۔
4 ۔ جھار کھنڈ : دیو گھر میں پلاسٹک پارک نفاذ کے مرحلے میں ہے اور بنیادی ڈھانچے کی تعمیر کا کام جاری ہے ۔
5 ۔ تمل ناڈو : ترو ولور میں پلاسٹک پارک کا کام حال ہی میں شروع ہو اہے اور پارک کے مقام پر زمین کے بھراؤ کا کام جاری ہے ۔
6 ۔ آسام : تنسکھیا میں پلاسٹک پارک نفاذ کے مرحلے میں ہے اور بنیادی ڈھانچہ تعمیر کیا جا رہا ہے ۔
جناب گوڑا نے یہ بھی بتایا کہ پیٹرو کیمیکل انجینئرنگ اور ٹیکنا لوجی کا مرکزی ادارہ  نے آندھر اپردیش کے وجے واڑہ میں صلاحیت سازی اور تکنیکی امداد کا ایک مرکز  قائم کیا ہے ، جو ڈپلومہ ، پوسٹ گریجویٹ ڈپلومہ پروگرام فراہم کرتا ہے اور پلاسٹک انجینئرنگ اینڈ ٹیکنا لوجی کے شعبے میں صلاحیت سازی اور تربیتی پروگرام فراہم کر رہا ہے ۔
انہوں نے کہا کہ مرکز پلاسٹک پروسیسنگ ، ٹسٹنگ اور ڈیزائن وغیرہ میں پلاسٹک انڈسٹری کو تکنیکی / مشاورتی خدمات بھی فراہم کر رہا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5778
(Visitor Counter : 131
شہری ہوابازی کی وزارت
بھارت کا 10 ممالک کے ساتھ ائیر ببل معاہدہ ہے
نئی دہلی، 17 ؍ستمبر 2020: یہ معلومات آج لوک سبھا میں شہری ہوابازی کے وزیر مملکت جناب ہردیپ سنگھ پوری نے تحریری جواب میں دی ۔وزیر موصوف نے بتایا کہ 13ستمبر 2020 تک بھارت نے 10 ممالک کے ساتھ ائیر ببل معاہدے کئے ۔ان ممالک میں امریکہ ، کنیڈا ،فرانس ، جرمنی ،انگلینڈ ، مالدیپ ، متحدہ عرب امارات ،قطر ،افغانستان اور بحرین شامل ہیں۔
ائیر ببل معاہدوں کی اہم تفصیلات اس طرح ہیں:
1- یہ دوممالک کے درمیان عارضی معاہدے ہیں جن کا مقصدکووڈ -19 کی وبا کے نتیجے میں باقاعدہ بین الاقوامی پروازوں کی معطلی کے دوران تجارتی مسافر خدمات پھر سے شروع کرنا ۔
2-یہ اپنی نوعیت میں باہمی طور پر مشترک ہیں یعنی دونوں ممالک کی ائیر لائنز کو یکساں فوائد حاصل ہیں۔
3-پروازوں کے لئے ٹکٹ ائیر لائنوں کی ویب سائٹ ، ٹریول ایجنٹوں اور عالمی ڈسٹری بیوشن نظاموں کے ذریعہ فروخت کئے جاتے ہیں۔
جاری کووڈ-19 کی وبا کے تناظر میں بھارت میں بین الاقوامی پروازوں کی آمدورفت بندشیں ہیں۔بھارتی ہوابازی اور صحت کا بنیادی ڈھانچہ اس وقت وندے بھارت مشن اور ائیر ببل آپریشن کو موثر طور پر بڑے پیمانے پر چلانے کے لئے اپنی پوری کوشش کررہا ہے۔ ریاستی حکومتوں کے ذریعہ فراہم کی جانے والی محدود قرنطینہ اور دیگر متعلقہ صحت کی سہولیات وہ عنصر ہے جس کا لحاظ رکھنا باقاعدہ تجارتی شیڈیول بین الاقوامی کام کاج شروع کرنے سے پہلےضروری ہوگاِ۔
خلا ء کا محکمہ
پی ایس ایل وی نے اپنی 50ویں پرواز میں آر آئی ایس اے ٹی - 2 بی آر آئی اور 9 تجارتی مصنوعی سیاروں کو کامیابی کے ساتھ خلأ میں پہنچایا
نئیدہلی 12دسمبر۔خلا میں مصنوعی سیارے لے جانے والے میزا ئل  نے آج سری ہری کوٹہ کے ستیش دھون خلائی مرکز  سہر سے روانہ کئے جانے کے بعد اپنی 50ویں پرواز میں آر آئی ایس اے ٹی – 2 -بی آر آئی نیز 9 تجارتی مصنوعی سیاروں کو کامیابی کے ساتھ مدار میں پہنچایا ۔
اس کی روانگی پہلے لانچ پیڈ سے بھارت کے معیاری وقت کے مطابق شام تین بج کر 25 منٹ پر عمل میں آئی اور16 منٹ 23 سیکنڈ کے بعد اس نے آر آئی ایس اے ٹی - 2 بی آر آئی کو کامیابی کے ساتھ 576 کلومیٹر دور مدار میں پہنچادیا ۔اس کے نتیجے میں 9 تجارتی مصنوعی سیاروں کو بھی ان کے متعلقہ مداروں میں پہنچادیا گیا ۔
اسرو کے چیئرمین ڈاکٹر کے سیوان نے کہا :’’ ہم نے کامیابی کے ساتھ 50 واں مشن مکمل کرکے پی ایس ایل وی کی تاریخ میں ایک اہم سنگ میل حاصل کرلیا ہے۔‘‘ اس موقع پر ڈاکٹر سیوان نے ایک کتاب بھی جاری کی ،جس کا عنوان تھا :’ پی ایس ایل وی @ 50‘انہوں نے مزید کہا کہ اس پرواز کے ذریعہ 52.7 ٹن وزن خلا میں پہنچایا گیا ہے ،جس میں سے 17فیصد کا تعلق تجارتی مصنوعی سیاروں کے وزن سے تھا۔
آ ر آئی ایس اے ٹی - 2 بی آر آئی کا وزن تقریباََ 628 کلوگرام ہے ۔ اس سے زراعت ، جنگلات اور قدرتی آفات کے بندوبست کے شعبے کو خدمات حاصل ہوں گی۔ اس کی کارکردگی پانچ سال تک جاری رہے گی۔
ڈاکٹر سیوان نےپی ایس ایل وی کو چھوڑنےسے وابستہ ٹیم کو اس کی مشن کی کامیابی کے لئے مبارکباددی ۔
جو 9 تجارتی مصنوعی سیارے روانہ کئے گئے ہیں ، ان کا تعلق اسرائیل ، جاپان ، اٹلی اور امریکہ سے ہے اور انہیں نیو اسپیس انڈیا لمٹیڈ  کے ساتھ ایک تجارتی سمجھوتے کے تحت روانہ کیا گیا ہے ۔
تقریباََ 7000 ناظرین نے مہمانوں کی گیلری سے اس پرواز کو براہ رسات دیکھا ۔
۰۰۰۰۰
م ن ۔ج۔رم
U-5783
(Visitor Counter : 97
نیتی آیوگ
جی -20 کے اسٹارٹ اپ 20 انگیجمنٹ گروپ نے پہلی مسودہ پالیسی کمیونکے جاری کرنے کا اعلان کیا
ہندوستان کی جی20 صدارت کے تحت اسٹارٹ اپ 20 انگیجمنٹ گروپ اپنی کوششوں میں ایک اہم کامیابی کا اعلان کرتے ہوئے فخرمحسوس کررہا ہے۔ پالیسی کمیونکے کی بنیادی سفارشات اور پالیسی ہدایات کا پہلا مسودہ اب عوامی رائے کے لیے دستیاب ہے۔
ہندوستان کے اسٹارٹ اپ 20 کے چیئرمین ڈاکٹر چنتن ویشنو نے پوری دنیا کے فریقوں کو مسودہ دستاویز پر اپنی قیمتی رائے فراہم کرنے کے لئے مدعو کیا ہے تاکہ ان کے اپنے اپنے ممالک کے اسٹارٹ اپ ایکوسسٹم کے خدشات کو مناسب طریقہ سے ظاہر کرنے کو یقینی بنایاجاسکے۔
ڈاکٹر چنتن نے اس بات پر زور دیا کہ اسٹارٹ اپ 20 انگیجمنٹ گروپ عالمی اسٹارٹ اپ کمیونٹی میں جدت طرازی اور پیشرفت کو فروغ دینے کے لئے شمولیاتی اور باہمی تعاون پر مبنی فیصلہ کرنے کے عمل کی اہمیت کو تسلیم کرتا ہے۔ اس مقصد کے لیے، ہم اسٹارٹ اپس، سرمایہ کاروں، سرپرستوں، انکیوبیشن/ایکسیلیٹر مینیجرز، پالیسی سازوں اور دیگر ماحولیاتی نظام تیار کرنے والوں کی حوصلہ افزائی کرتے ہیں تاکہ وہ جائزہ کے عمل میں فعال طور پر شامل ہوسکیں۔
خواہش مند پارٹیاں اسٹارٹ اپ 20 کی آفیشل ویب سائٹ: https://www.startup20india2023.org کے ذریعے مسودہ پالیسی کمیونکے اور متعلقہ فیڈ بیک فارم کے بارے میں معلومات حاصل کرسکتی ہیں ۔ یہ دستاویز اب عوامی جائزے اور رائے کے لیے دستیاب ہیں۔
ڈاکٹر چنتن نے اس اہم سنگ میل کو حاصل کرنے میں اس گروپ کی اجتماعی کوششوں کے لئے اظہار تشکر کیا۔ انہوں نے پالیسیوں کو تشکیل دینے اور وسیع شراکت داری کی اہمیت پر زور دیا اور کہا کہ اس سے عالمی سطح پر اسٹارٹ اپ ایکو سسٹم پر براہ راست اثر پڑے گا۔
ان دستاویزات پر عوامی رائے دینے کی میعاد 27 مئی 2023 تک ہے ، جس کے دوران انگیجمنٹ گروپ موصول ہونے والے فیڈبیک کا باریک بینی سے جائزہ لے گا۔ پالیسی کمیونکے کے حتمی ورژن میں تمام ممالک کے فریقوں سے موصول ہونے والی قیمتی رائے کو شامل کیا جائے گا۔
جی 20 کا اسٹارٹ اپ 20 انگیجمنٹ گروپ ا سٹارٹ اپس کو فروغ دینے اور اقتصادی ترقی اور سماجی ترقی میں تعاون دینے کے لیے ایک سازگارماحول تیارکرنے کے لیے اپنے عزم کو جاری رکھتا ہے ۔ عالمی فریقوں کی اجتماعی کوششیں اسٹارٹ اپ ایکو سسٹم کے مستقبل کی تشکیل میں اہم کردار ادا کریں گی۔
اسٹارٹ اپ 20 انگیجمنٹ گروپ کے بارے میں معلومات:
اسٹارٹ اپ 20 انگیجمنٹ گروپ جی 20 فریم ورک کے اندر ایک وقف پلیٹ فارم ہے، جو مذاکرات میں سہولت پیدا کرنے، اختراع کو فروغ دینے اور اسٹارٹ اپ ایکو سسٹم کو رفتار فراہم کرنے کے بارے میں توجہ مرکوز کرتا ہے۔ اس گروپ میں مختلف ممالک کے نمائندے شامل ہیں۔ یہ گروپ دنیا میں اسٹارٹ اپس، کاروباری افراد اور دنیا میں ماحولیاتی نظام کی تعمیر کرنے والی پالیسیوں کو فروغ اور نافذ کرنے کی کوشش کرتا ہے۔
ایڈیٹرز کے لیے نوٹ:
برائے کرم اسٹارٹ اپ 20 انگیجمنٹ گروپ کی پیشگی اجازت کے بغیر اس پریس ریلیز میں ترمیم نہ کریں۔ اگر کوئی سوال ہے تو اس بارے میں، برائے کرم ہمارے میڈیا ترجمان سے رابطہ کریں۔
کانٹیکٹ:
سمیہ یوسف
انوویشن لیڈ ،
اٹل انوویشن مشن، نیتی آیوگ
موبائل: 9319364112
محنت اور روزگار کی وزارت
ای ایس آئی سی نے کووڈ – 19 وبا ک ے دوران ای ایس آئی کورپوریشن کے مستفیدین کو مستقل معزوری کا فائدہ پی ڈی بی اور منحصر افراد کا فائدہ پی بی فوری طور پر ادا کرنے کا فیصلہ کیا
نئی دہلی،08 اکتوبر ،2020 / کووڈ – 19 عالمی وبا کو نظر میں رکھتے ہوئے ای ایس آئی سی نے سبھی خطوں اور ذیلی خطوں کے سربراہان کو ہدایات جاری کی ہے کہ وہ مستقل معزور افراد کے فائدے اور منحصر افراد کے فائدے ، بیمہ شدہ افراد اور ان کے منحصرین کو ہر ماہ پہنچا دیں۔ سبھی خطے اور ذیلی خطے پی ڈی بی اور پی بی کی ماہانہ ادائگیاں بیمہ شدہ افراد اور ان کے منحصرین کو پوری کووڈ و با کے دوران بلا رکاوٹ تقسیم کرتے رہے ہیں۔ اس کے علاوہ وہ بیمہ شدہ افراد کی آمدنی کی صلاحیت میں کمی کو پورا کرنے کے لیے مستقل میڈیکل بورڈ کا بھی اہتمام کرتے رہے ہیں۔
راجستھان میں میڈیکل بورد کا انعقاد جے پور کے ماڈل ہاسپیٹل میں کیا گیا۔ یہ انعقاد 48 ای ایس آئی سی کے بیمہ شدہ افراد کے لیے کیا گیا جو سیلی کوسس / بائیسینوسیس جیسی پیشہ ورانہ بیماریوں میں مبتلا ہیں اور جو راجستھان کے سیروہی میں پنڈواڑا علاقے میں کام کر رہے ہیں۔ اس سے پہلے ایک اور میڈکل بورڈ کا اہتمام کیا گیا تھا جس میں پیشہ ورانہ بیماریوں میں مبتلا بیمہ شدہ افراد کی جانچ کی گئی تھی۔ قابل ذکر ہے کہ سبھی 48 بیمہ شدہ افراد کا پہلے کووڈ – 19 ٹیسٹ کیا گیا ، پھر انہیں میڈیکل بورڈ کے سامنے پیش کیا گیا۔ میڈیکل بورڈ کے فیصلے کے مطابق مستقل معزوری کا فائدہ جن 85 مستفیدین کو دینا شروع کیا گیا تھا انہیں پیشہ ورانہ بیماریوں میں مبتلا پایا گیا۔
اس کے ساتھ ساتھ منحصر افراد کے فائدے کی ادائیگی بیمہ شدہ ان چھ افراد کے منحصرین کو کر دی گئی جن کا انتقال سیلیکوسس / بائیسینوسس کی وجہ سے ہوا ہے۔ یہ ادائیگی اس مہینے کی اوائل سے شروع کی گئی ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6192
(Visitor Counter : 185
وزارت خزانہ
آئی ایف سی اتھارٹی نے مختلف ضابطوں اور فیس کے ڈھانچوں سے متعلق فیصلے کیے
آئی ایفایس سی اے اتھارٹی  نے 15 مارچ، 2021 کو اجلاس کیا، اور اس میں درج ذیل فیصلے کیے:
1۔ آئی ایفایس سی اے  ضابطے، 2021 
مارکیٹ انفراسٹرکچرانسٹیٹیوشنز  یعنی اسٹاک ایکسچینج، کلیئرنگکارپوریشنز اور ذخائر کسی بھی مالیاتی نظام کی نشوونما اور استحکام میں اہمیت کے حامل ہوتے ہیں۔ اتھارٹی نے 15 مارچ، 2021 کو اپنے اجلاس میں ایم آئی آئی ضابطوں کو منظوری دی۔
اتھارٹی کے ذریعہ منظور شدہ، ایم آئی آئی ضابطے، دیگر چیزوں کے علاوہ، آئی ایفایس سی میں ایم آئی آئیایس کی شییئرہولڈنگ سے متعلق زیادہ لچک فراہم کریں گے ، حکمرانی کے بہتر معیارات تجویز کریں گے اور دیگر عمومی ذمہ داریوں کے علاوہ ایم آئی آئی کے ذریعہ رسک مینجمنٹ کو بھی یقینی بنائیں گے۔
آئی ایفایس سی میں ایم آئی آئی کے استحکام اور تسلسل کو یقینی بنانے کے لیے مناسب حفاظتی اقدامات کے ساتھ MIIs کی ترقی کے دوہرے مقاصد کو مدنظر رکھتے ہوئے، ایم آئیآئی ضابطے عالمی معیارات کے عین مطابق ہیں۔
2۔ بین الاقوامی مالیاتی خدمات مراکز اتھارٹی ، ضابطے، 2021
اتھارٹی نے ڈرافٹ انٹرنیشنل فنانشل سروسز سنٹرز اتھارٹی ، ضابطے، 2021 کو بھی منظوری دی، جووسیع پیمانے پر مالی خدمات سے متعلق سرگرمیاں انجام دینے کے لیے ، آئی ایفایس سی میں یونٹ قائم کرنے کے لیے، ہندوستان اور بیرون ملک دونوں میں،غیر بینک اداروں کو بھی مواقع فراہم کرتے ہیں۔ضابطے بین الاقوامی معیار کے ساتھ منسلک ہیں اور شفافیت کو یقینی بناتے ہیں۔
ان ضابطوں کی نمایاں خصوصیات مندرجہ ذیل ہیں:
یہ ضابطے یا تو گھریلو دائرہ اختیار میں ایک باضابطہ مالیاتی خدمات فراہم کنندہ کی ایکبرانچ  کی شکل میں ایک فنانس کمپنی / فنانس یونٹ  قائم کرتے یا آئی ایفایس سی میں شامل ایک علیحدہ ادارہ قائم کرتے ہیں؛
درخواست دہندہ بنیادی ادارے کو ایف اے ٹی ایف موافق دائرہ اختیار سے ہونا چاہیے اور وہ ایف سی / ایفیو کے لیے مقرر کردہ کم سے کم سرمایہفنڈز مہیا کرے گا اور اتھارٹی کے ذریعہ موزوں سمجھے جانے والے مستحکم تقاضے کو پورا کرے گا؛
اگر بنیادی ادارہ باقاعدہ مالی خدمات کی سرگرمی کے کاروبار میں مصروف ہے تو پھر اسے آئی ایفایس سی میں ایف سی یا ایفیو قائم کرنے کے لیے متعلقہ ہوم ریگولیٹر کی پیشگی منظوری حاصل کرنیہوگی؛
ایف سی / ایفیو کے لیے جائز سرگرمیوں کو تین وسیع اقسام میں تقسیم کیا گیا ہے: خصوصی سرگرمیاں ، بنیادی سرگرمیاں اور غیر بنیادی سرگرمیاں؛
محتاطریگولیٹری فریم ورک اور سرمائے میں وافر مقدار کے تناسب کا اطلاق ایف سی / ایفیو کے ذریعہ انجام دی جانے والی سرگرمیوں کی نوعیت پر مبنی ہوگا؛
3۔ بین الاقوامی مالیاتی خدمات مراکز اتھارٹی  ، ضابطے، 2021
آئی ایفایس سی میں کام کرنے والی بینکاری یونٹوں کی پیش کردہ خدمات اور ترقی کے دائرہ کار کو وسعت دینے کے لیے، اتھارٹی نے بینکاری یونٹوں کے لیے اجازت شدہ سرگرمیوں میں پورٹ فولیو مینجمنٹ خدمات اور سرمایہ کاری مشاورتی خدمات کو شامل کرنے کی منظوری دی۔
4۔ آئی ایفایس سی اے کی داخلہ کمیٹی کی سفارش کے مطابق اتھارٹی نے ایم آئی آئی، مارکیٹ انٹرمیڈیئریز، جی آئی ایف ٹی آئیایفایس سی میں کام کرنے والے آئی بی یو کے لیے فیس کے ڈھانچے کو منظوری دی۔
بجلی کی وزارت
پاورگرڈ نے آسام میں نیو مریانی سب اسٹیشن کو اپ گریڈ کیا
پاور گرڈ کارپوریشن آف انڈیا لمٹیڈ نے، جو کہ بجلی کی وزارت کے تحت کام کرنے والا سی پی ایس ای مہارتن ہے، آسام کے نیو مریانی سب اسٹیشن کو 220 کلو واٹ  سوئچنگ اسٹیشن سے400/220 کلو واٹ سب اسٹیشن2x500 میگا واٹ ایمپئر ٹرانسفارمیشن صلاحیت،2x125 میگا واٹ ایمپئر پاور کمپن سیشن کے ساتھ ساتھ شمال مشرقی خطہ استحکام منصوبہ پروجیکٹ کے تحت دیگر متعلقہ علاقوں میں اپ گریڈ کیا ہے۔
مارچ 2013 میں، نیا مریانی سب اسٹیشن 20 ایم وی اے آر ری ایکٹیو پاور کمپن سیشن صلاحیت کے ساتھ جورہارڈ ضلع میں شروع کیا گیا تھا۔اس اپ گریڈیشن کے ساتھ 400 کلو واٹ میسا سب- اسٹیشن، 400 کلوواٹ نیو مریانی سب- اسٹیشن اور 400 کلوواٹ کو ہیما سب- اسٹیشن کے درمیان کنکٹیویٹی قائم ہوگئی ہے۔یہ اسٹیشن اب بالائی آسام کا 400 کلوواٹ والا سب سے پہلا سب- اسٹیشن بن گیا ہے، جس کے ذریعہ بالائی آسام، ناگا لینڈ، منی پور اور پورے شمال مشرقی علاقے میں بجلی کی صورت میں بہتری لانے میں مدد ملے گی۔صلاحیت میں اس اضافے کے ذریعہ کارکردگی اور وسعت میں اضافہ ہوگا، جس سے بجلی کی قابل بھروسہ فراہمی کی راہ ہموار ہوگی۔
کووڈ-19 عالمی وبا ،سخت زمین اور ناساز گار موسمی حالات سے پیدا ہونے والی رکاوٹوں کے باوجودیہ پروجیکٹ اپنے وقت پر شروع کردیا گیا ہے۔میسا نیو مریانی لائن کو 220 کلو واٹ سے 400 کلوواٹ کی سطح تک اپ گریڈ کرنے کے مقصد سے ،گوداموں اور اضافی 400 کلو واٹ ڈی/ سی لائن سیکشن کا اب تجارتی طور پر استعمال کیاجارہا ہے۔یہ پروجیکٹ ہندوستان کی آزادی 75 برسوں کی یاد مناتے ہوئے‘‘ آزادی کا امرت مہوتسو’’ کے ایک حصہ کے طور پر شروع کیا گیا ہے۔
اس وقت پاور گرڈ کے پاس 264 سب- اسٹیشن، 172،104 سی کے ایم اور ٹرانسفارمیشن کی صلاحیت والے 464،292 ایم وی اے ہے۔جدید ترین ٹیکنالوجی والے آلات اور تکنیکیوں، خود کاری اور ،ڈیجیٹل تدابیر کے استعمال میں اضافے کے ساتھ، پاور گرڈ اوسط ٹرانسمیشن سسٹم کی دستابی 99 فیصد برقرار رکھنے میں کامیاب ہوسکا ہے۔
وزارت دفاع
ملک میں ہی تیار کئے گئے بوسٹر والے برہموس میزائل کا کامیاب تجربہ
نئی دہلی، 30 ستمبر 2020، ملک میں ہی تیار کئے گئے بوسٹر اور ایئر فریم سیکشن کے ساتھ ساتھ کئی دیگر ’میڈ ان انڈیا‘ سب سسٹمز کی خصوصیات والے سطح سے سطح پر مار کرنے والے سپر سونک کروز میزائل برہموس کا آج 30 ستمبر 2020 کو اوڈیشہ میں آئی ٹی آر بالا سور سے صبح ساڑھے دس بجے مقررہ رینج سے کامیابی کے ساتھ تجربہ کیا گیا۔ملک میں ہی تیار کئے جانے والے سامان کے فروغ میں یہ ایک اور بڑا قدم ہے۔
برہموس لینڈ اٹیک کروز میزائل  نے میک 2.8 کی زیادہ سے زیادہ رفتار سے کروزنگ کی۔
رکشا منتری جناب راج ناتھ سنگھ نے اس شاندار مشن کے لئے ڈی آر ڈی او کے تمام اہلکاروں اور ٹیم برہموس کو مبارکباد پیش کی۔ سکریٹری ڈی ڈی آر اینڈ ڈی اور چیئر مین ڈی آر ڈی او ڈاکٹر جی ستیش ریڈی نے اس کارنامے کے لئے سائنسی برادری اور صنعت کو مبارکباد پیش کی۔
آج کے کامیاب لانچ سے آتم نربھر بھارت کے عہد کو پورا کرنے کے لئے طاقتور برہموس ویپن سسٹم کے ملک کے اندر تیار کئے جانے والے بوسٹر اور دیگر حصوں، پرزوں کے سلسلے وار پروڈکشن کی راہ ہموار ہوئی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5979
(
سماجی انصاف اور تفویض اختیارات کی وزارت
معذور افراد کے لئے راشٹریہ ویو شری یوجنا
نئی دہلی، 10 دسمبر 2019، مرکزی زمرے کی ایک اسکیم ، جس کا نام ‘راشٹریہ ویو شری یوجنا’  ہے، کا نفاذ سماجی انصاف و تفویض اختیارات کے محکمے کے ذریعہ کیا جارہا ہے، جس کا مقصد بی پی ایل زمرے سے تعلق رکھنے والے اور عمر سے متعلق معذوریوں/ نقائص کے شکار بزرگ شہریوں کو ایسے معاون آلات دستیاب کرانا ہے جس سے ان کا جسم تقریباً معمول کے مطابق کام کرنے لگے۔
سماجی انصاف و تفویض اختیارات کی وزارت کے تحت کام کرنے والا معذور افراد کو بااختیار بنانے سے متعلق محکمہ  ایک اسکیم کا نفاذ کررہا ہے جس کا نام اسسٹنٹس ٹو ڈس ایبلڈ پرسن فار پرچیز/ فٹنگ آف ایڈس اینڈ اپلائنسز  یعنی معاون آلات و ساز و سامان کی خرید / فٹنگ کے لئے معذور افراد کی مدد ہے۔ اس اسکیم کے تحت مستحق دویانگ جنوں کے مابین ایسے ساز و سامان اور معاون آلات تقسیم کئے جاتے ہیں جس سے انہیں جسمانی، سماجی، نفسیاتی اور معاشی اعتبار سے بااختیار بنایا جاسکے۔
وہ معذور افراد جو درج ذیل شرائط پوری کرتے ہیں وہ اے ڈی آئی پی اسکیم کے تحت امداد کے اہل ہیں۔
- کسی بھی عمر کا ہندوستانی شہری ۔
- جس کے پاس 40 فیصد معذوری کا سرٹی فیکٹ ہو۔
- جس کی سبھی ذرائع سے ماہانہ آمدنی 20 ہزار روپے سے زیادہ نہ ہو۔
- اگر معذور شخص کسی پر منحصر ہے تو اس کے والدین / گارجین کی ماہانہ آمدنی 20 ہزار روپے سے زیادہ نہ ہو۔
- جسے کسی بھی ذریعہ سے اسی مقصد کے لئے گزشتہ 3 برسوں کے دوران کوئی مدد نہ ملی ہو۔ تاہم 12 سال سے کم عمر کے بچوں کے لئے یہ حد ایک سال کی ہوگی۔
یہ اطلاع سماجی انصاف اور تفویض اختیارات کے وزیر مملکت جناب رتن لال کٹاریہ نے آج لوک سبھا میں ایک تحریر جواب میں دی۔
۔۔۔۔۔۔۔۔۔۔۔
م ن۔م م ۔ن ا۔
U- 5696
(Visitor Counter : 45